**1ο Γυμνάσιο Σκάλας Ωρωπού/Ν. Γλώσσα/ Ενότητα 4η/ Έκθεση 4η**

**Θέμα:**

**«Είστε πολίτες μιας Ευρώπης που σταδιακά ενοποιείται. Τι περισσότερο ελπίζετε και τι κυρίως φοβάστε από την προοπτική αυτή; Γράψτε ένα κείμενο, το οποίο στη συνέχεια θα διαβάσετε στην τάξη σας προκειμένου να αποτελέσει αφορμή για προβληματισμό και συζήτηση».**

**Πρόλογος :** (Πρόκειται για ομιλία. Για τον λόγο χρειάζεται χαιρετισμός: Αγαπητοί συμμαθητές).  Τα τελευταία χρόνια η ύπαρξη της Ε.Ε. τίθεται υπό αμφισβήτηση. Υπάρχουν προβλήματα κοινωνικά, πολιτικά, οικονομικά, που δυσκολεύουν τα κράτη στις μεταξύ τους σχέσεις. Όλα αυτά έχουν ως αποτέλεσμα πως οι κάτοικοι των κρατών – μελών, είδαν τα όνειρά τους να διαψεύδονται και τους φόβους τους να πραγματοποιούνται. Το όνειρο της Ενωμένης Ευρώπης αμφισβητείται.

**Κύριο μέρος**

**1η παράγραφος: (Ζητούμενο: Οι ελπίδες μου)**

* Προστασία, προβολή και προώθηση του πολιτισμού και των παραδόσεων κάθε χώρας. Σεβασμός των ιδιαιτεροτήτων κάθε λαού.
* Προάσπιση της δημοκρατίας, προστασία των ανθρωπίνων δικαιωμάτων και του περιβάλλοντος. Η Ευρώπη, άλλωστε, είναι η ήπειρος της Δημοκρατίας, των ίσων ευκαιριών, του σεβασμού του διαφορετικού, της ενσωμάτωσης και της αλληλεγγύης.
* Κοινά μέτρα  για την εξάλειψη της τρομοκρατίας, της εγκληματικότητας, της φτώχειας και του ρατσισμού.
* Ευρωπαϊκή παιδεία, βασισμένη στα πανανθρώπινα ιδεώδη. Δημιουργία πολιτών με ευρωπαϊκή συνείδηση. Ολοκληρωμένων προσωπικοτήτων και όχι εξειδικευμένων σε έναν επαγγελματικό τομέα.
* Κοινή οικονομική ανάπτυξη. Ενίσχυση του εσωτερικού εμπορίου. Προώθηση και στήριξη των ιδιαίτερων προϊόντων κάθε χώρας σε όλη την Ευρώπη.
* Καταπολέμηση της ανεργίας. Δημιουργία νέων θέσεων εργασίας ιδιαίτερα στις χώρες που αντιμετωπίζουν κρίση.
* Από κοινού αντιμετώπιση της προσφυγικής κρίσης. Στήριξη και ανθρώπινα δικαιώματα για τους ανθρώπους σε ανάγκη.
* Αλληλοβοήθεια στην επίτευξη ασφάλειας για τα κράτη-μέλη, εσωτερικής και εξωτερικής. Τα σύνορα της Ελλάδας και της Κύπρου είναι σύνορα της Ευρώπης.

**2η παράγραφος (Ζητούμενο - Οι φόβοι μου)**

* Η Ενωμένη Ευρώπη να καταλήξει μία **τυπική ένωση** χωρίς ουσιαστικούς λόγους ύπαρξης, που δε θα προσφέρει τίποτα στους πολίτες της.
* Να μετατραπεί σε ένα **οικονομικό οργανισμό,** που θα εξυπηρετεί τα συμφέροντα των ισχυρών και θα αγνοεί τις πραγματικές ανάγκες των ανθρώπων. Οι λίγοι θα καθορίζουν την τύχη των λαών ελέγχοντας την οικονομία τους.
* **Απώλεια** της **εθνικής ταυτότητας. Παγκοσμιοποίηση** και ομοιομορφία σε όλους τους τομείς . Μη προβολή των ιδιαίτερων χαρακτηριστικών και της παράδοσης κάθε χώρας.
* **Αδυναμία**να αντεπεξέλθει στο **ρόλο** και στο **όραμά** της. Ανισότητες, ανεργία, οικονομική κρίση, πολιτική αποσταθεροποίηση, εσωτερικές συγκρούσεις, τριβές μεταξύ των κρατών, απόσχιση.
* **Ευρώπη 2 ταχυτήτων** – ισχυρή και πλούσια βορειοδυτική Ευρώπη, που θα έχει την εξουσία και θα αναπτύσσεται, και ανίσχυρη, φτωχή και αποδυναμωμένη νοτιοανατολική Ευρώπη, που θα υποτάσσεται σ’ αυτή.

**Επίλογος**→ Συμπερασματικά η Ενωμένη Ευρώπη φαίνεται σήμερα να αποτελεί αναγκαιότητα. Είναι ωστόσο σημαντικό να αναθεωρηθούν οι στόχοι της. Η ΕΕ οφείλει να υπηρετεί πρώτα και κύρια τους πολίτες της, όχι τις οικονομικές και εξουσιαστικές ανάγκες των ισχυρών και των πολυεθνικών εταιρειών. Τα ευρωπαϊκά κράτη αντιμετωπίζουν τη ένωση ως αναγκαίο κακό, ενώ στην πραγματικότητα είναι μια χρυσή ευκαιρία που θα βελτιώσει τον τρόπο ζωής εκατομμυρίων ανθρώπων. Για να καταλήξει όνειρο και όχι εφιάλτης, απαιτείται οι πολίτες να είναι ενεργοί και να πάρουν την κατάσταση στα χέρια τους, ώστε να μην συμβαίνουν για μας χωρίς εμάς.